CELEX: 32014D0875
Language: fi
Date: 2014-12-04 00:00:00
Title: 2014/875/EU: Komission täytäntöönpanopäätös, annettu 4 päivänä joulukuuta 2014 , veden päällä ja vedessä käytettäviä kelluvia vapaa-ajan tuotteita koskevan standardin EN 15649-2:2009+A2:2013 ja kuntoiluvälineitä koskevan standardin EN 957-6:2010+A1:2014 viitetietojen julkaisemisesta Euroopan unionin virallisessa lehdessä Euroopan parlamentin ja neuvoston direktiivin 2001/95/EY mukaisesti  ETA:n kannalta merkityksellinen teksti

5.12.2014   
            
            
               FI
            
            
               Euroopan unionin virallinen lehti
            
            
               L 349/65
            
         KOMISSION TÄYTÄNTÖÖNPANOPÄÄTÖS,
   annettu 4 päivänä joulukuuta 2014,
   veden päällä ja vedessä käytettäviä kelluvia vapaa-ajan tuotteita koskevan standardin EN 15649-2:2009+A2:2013 ja kuntoiluvälineitä koskevan standardin EN 957-6:2010+A1:2014 viitetietojen julkaisemisesta Euroopan unionin virallisessa lehdessä Euroopan parlamentin ja neuvoston direktiivin 2001/95/EY mukaisesti
   (ETA:n kannalta merkityksellinen teksti)
   
      (2014/875/EU)
   
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yleisestä tuoteturvallisuudesta 3 päivänä joulukuuta 2001 annetun Euroopan parlamentin ja neuvoston direktiivin 2001/95/EY (1) ja erityisesti sen 4 artiklan 2 kohdan ensimmäisen alakohdan,
   sekä katsoo seuraavaa:
   
               (1)
            
            
               Direktiivin 2001/95/EY 3 artiklan 1 kohdassa velvoitetaan valmistajat saattamaan markkinoille ainoastaan turvallisia tuotteita.
            
         
               (2)
            
            
               Direktiivin 2001/95/EY 3 artiklan 2 kohdan toisen alakohdan mukaisesti tuotteen oletetaan olevan turvallinen kansallisissa standardeissa määritettyjen vaarojen ja vaaraluokkien osalta, jos se on sellaisten vapaaehtoisten kansallisten standardien mukainen, joilla vahvistetaan kansallisiksi standardeiksi niitä eurooppalaisia standardeja, joiden viitetiedot komissio on julkaissut Euroopan unionin virallisessa lehdessä kyseisen direktiivin 4 artiklan 2 kohdan mukaisesti.
            
         
               (3)
            
            
               Direktiivin 2001/95/EY 4 artiklan 1 kohdan mukaan eurooppalaiset standardointiorganisaatiot hyväksyvät eurooppalaiset standardit komission toimeksiantojen perusteella.
            
         
               (4)
            
            
               Direktiivin 2001/95/EY 4 artiklan 2 kohdan mukaan komissio julkaisee kyseisten standardien viitetiedot.
            
         
               (5)
            
            
               Komissio teki 21 päivänä huhtikuuta 2005 päätöksen 2005/323/EY (2) turvallisuusvaatimuksista, joita veden päällä tai vedessä käytettäviä kelluvia vapaa-ajan tuotteita koskevilta eurooppalaisilta standardeilta edellytetään.
            
         
               (6)
            
            
               Komissio antoi 6 päivänä syyskuuta 2005 eurooppalaisille standardointiorganisaatioille toimeksiannon M/372, joka koskee eurooppalaisten standardien laatimista, jotta voidaan torjua veden päällä ja vedessä käytettäviin kelluviin vapaa-ajan tuotteisiin liittyvät keskeiset riskit eli hukkuminen ja hukkumisvaaran aiheuttava läheltä piti -tilanne sekä muita riskejä, joihin kuuluvat tuotesuunnitteluun liittyvät riskit, kuten tuuliajolle joutuminen, otteen irtoaminen, putoaminen korkealta, loukkuun jääminen tai kietoutuminen veden pinnan ylä- tai alapuolella, yhtäkkinen kelluvuuden menetys, laitteen kaatuminen ja kylmäsokki sekä tuotteen käyttöön liittyvät riskit, kuten yhteentörmäys ja isku, ja tuuliin, virtauksiin ja vuoroveteen liittyvät riskit.
            
         
               (7)
            
            
               Vastauksena komission esittämään toimeksiantoon Euroopan standardointikomitea hyväksyi eurooppalaisen standardisarjan (EN 15649, osat 1–7), joka koskee kelluvia vapaa-ajan tuotteita. Komissio hyväksyi 18 päivänä heinäkuuta 2013 täytäntöönpanopäätöksen 2013/390/EU (3), jossa todetaan, että kelluvia vapaa-ajan tuotteita koskevat eurooppalaiset standardit EN 15649 (osat 1–7) täyttävät direktiivin 2001/95/EY yleisen turvallisuusvaatimuksen niiden riskien osalta, jotka ne kattavat, ja julkaisi niiden viitetiedot Euroopan unionin virallisen lehden C-osassa.
            
         
               (8)
            
            
               Tämän jälkeen Euroopan standardointikomitea on tarkistanut veden päällä ja vedessä käytettäviä kelluvia vapaa-ajan tuotteita koskevaa eurooppalaista standardia EN 15649-2:2009+A2:2013.
            
         
               (9)
            
            
               Eurooppalainen standardi EN 15649-2:2009+A2:2013 täyttää toimeksiannon M/372 ja on direktiivin 2001/95/EY yleisen turvallisuusvaatimuksen mukainen. Sen viitetiedot olisi sen vuoksi julkaistava Euroopan unionin virallisessa lehdessä.
            
         
               (10)
            
            
               Komissio antoi 27 päivänä heinäkuuta 2011 päätöksen 2011/476/EU (4) turvallisuusvaatimuksista, jotka kuntoiluvälineitä koskevien eurooppalaisten standardien on täytettävä.
            
         
               (11)
            
            
               Komissio antoi 5 päivänä syyskuuta 2012 eurooppalaisille standardointiorganisaatioille toimeksiannon M/506 kuntoiluvälineitä koskevien eurooppalaisten standardien kehittämiseksi. Näissä standardeissa on noudatettava periaatetta, jonka mukaan loukkaantumisriskit ja terveys- ja turvallisuusvaarat näitä laitteita tavanomaisissa ja ennakoitavissa olosuhteissa käytettäessä on minimoitava laitteen suunnittelun tai turvatoimien avulla.
            
         
               (12)
            
            
               Euroopan standardointikomitea hyväksyi eurooppalaiset standardit EN 957 (osat 2 ja 4–10) sekä eurooppalaisen standardin ISO 20957 (osa 1). Nämä kuuluvat komission toimeksiannon piiriin.
            
         
               (13)
            
            
               Komissio antoi 13 päivänä kesäkuuta 2014 täytäntöönpanopäätöksen 2014/357/EU (5), jossa todetaan, että kuntoiluvälineitä koskeva eurooppalainen standardisarja EN 957 (osat 2 ja 4–10) ja eurooppalainen standardi EN ISO 20957 (osa 1) täyttävät direktiivin 2001/95/EY yleisen turvallisuusvaatimuksen niiden riskien osalta, jotka ne kattavat, ja julkaisi niiden viitetiedot Euroopan unionin virallisen lehden C-osassa.
            
         
               (14)
            
            
               Tämän jälkeen Euroopan standardointikomitea on tarkistanut kuntoiluvälineitä koskevaa eurooppalaista standardia EN 957-6:2010+A1:2014.
            
         
               (15)
            
            
               Eurooppalainen standardi EN 957-6:2010+A1:2014 täyttää toimeksiannon M/506 ja on direktiivin 2001/95/EY yleisen turvallisuusvaatimuksen mukainen. Sen viitetiedot olisi sen vuoksi julkaistava Euroopan unionin virallisessa lehdessä.
            
         
               (16)
            
            
               Tässä päätöksessä säädetyt toimenpiteet ovat direktiivillä 2001/95/EY perustetun komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Seuraavien standardien viitteet julkaistaan Euroopan unionin virallisen lehden C-sarjassa:
   
               a)
            
            
               EN 15649-2:2009+A2:2013 ”Veden päällä ja vedessä käytettävät kelluvat vapaa-ajan tuotteet. Osa 2: Kuluttajatiedot”;
            
         
               b)
            
            
               EN 957-6:2010+A1:2014 ”Kuntoiluvälineet. Osa 6: Juoksumatot, lisäturvallisuusvaatimukset ja testimenetelmät”.
            
         2 artikla
   Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tehty Brysselissä 4 päivänä joulukuuta 2014.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EYVL L 11, 15.1.2002, s. 4.
   
      (2)  Komission päätös 2005/323/EY, tehty 21 päivänä huhtikuuta 2005, veden päällä tai vedessä käytettäviä kelluvia vapaa-ajan tuotteita koskevilta eurooppalaisilta standardeilta Euroopan parlamentin ja neuvoston direktiivin 2001/95/EY nojalla edellytettävistä turvallisuusvaatimuksista (EUVL L 104, 23.4.2005, s. 39).
   
      (3)  Komission täytäntöönpanopäätös 2013/390/EU, annettu 18 päivänä heinäkuuta 2013, veden päällä ja vedessä käytettäviä kelluvia vapaa-ajan tuotteita koskevan eurooppalaisen standardisarjan EN 15649 (osat 1–7) mukaisuudesta Euroopan parlamentin ja neuvoston direktiivin 2001/95/EY yleisen turvallisuusvaatimuksen kanssa sekä kyseisten standardien viitetietojen julkaisemisesta Euroopan unionin virallisessa lehdessä (EUVL L 196, 19.7.2013, s. 22).
   
      (4)  Komission päätös 2011/476/EU, annettu 27 päivänä heinäkuuta 2011, turvallisuusvaatimuksista, jotka kuntoiluvälineitä koskevien eurooppalaisten standardien on täytettävä Euroopan parlamentin ja neuvoston direktiivin 2001/95/EY mukaisesti (EUVL L 196, 28.7.2011, s. 16).
   
      (5)  Komission täytäntöönpanopäätös 2014/357/EU, annettu 13 päivänä kesäkuuta 2014, kuntoiluvälineitä koskevan eurooppalaisen standardisarjan EN 957 (osat 2 ja 4–10) ja eurooppalaisen standardin EN ISO 20957 (osa 1) sekä kymmenen voimisteluvälineitä koskevan eurooppalaisen standardin yhdenmukaisuudesta Euroopan parlamentin ja neuvoston direktiivin 2001/95/EY yleisen turvallisuusvaatimuksen kanssa sekä kyseisten standardien viitetietojen julkaisemisesta Euroopan unionin virallisessa lehdessä (EUVL L 175, 14.6.2014, s. 40).